ՀԻՄՆԱՎՈՐՈՒՄ

 ««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություններ և լրացումներ ու Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի

 ՀՀ 2022 թվականի պետական բյուջեում վերաբաշխում ու ՀՀ կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու և Կադաստրի կոմիտեին 252,534.4 հազար դրամ գումար հատկացնելու անհրաժեշտությունը պայմանավորված է ներքոնշյալ հանգամանքներով.

1. Կադաստրի կոմիտեին ՀՀ կառավարության 2022 թվականի օգոստոսի 18-ի N 1285-Ա որոշմամբ ամրացված ք. Երևան Նուբարաշեն 6-րդ փողոց 2 հասցեում գտնվող անշարժ գույքի միասնական արխիվային ստորաբաժանման ստեղծման նպատակով ՀՀ 2022 թվականի պետական բյուջեի 1212 ծրագրի 12007 միջոցառումից Կադաստրի կոմիտեին հատկացնել 230,158.0 հազար դրամ, որից
* 23,579.6 հազար դրամ (բյուջետային ծախսերի տնտեսագիտական դասակարգման հոդվածների «Շենքերի և կառույցների ընթացիկ նորոգում և պահպանում» հոդվածով) ստորաբաժանման շենքը արխիվային նորմերին համապատասխանեցնելու նպատակով շինարարական աշխատանքներ իրականացնելու համար,
* 37,177.2 հազար դրամ (բյուջետային ծախսերի տնտեսագիտական դասակարգման հոդվածների «Մասնագիտական ծառայություններ» հոդվածով) ցանցի տեղադրման սպասարկման-համակարչային ցանցի կառուցման ծառայությունների, տրանպորտային միջոցների տրամադրման ու բեռնափոխադրման ծառայությունների և անվտանգության համակարգի ապահովման ծառայությունների ձեռք բերման համար,
* 17,801.2 հազար դրամ (բյուջետային ծախսերի տնտեսագիտական դասակարգման հոդվածների «Վարչական սարքավորումներ» հոդվածով) օդորակիչների, սառնարանների, աշխատանքային աթոռների և սերվերի ռեզերվային սարքեր, ձեռք բերման համար,
* 151,600.0 հազար դրամ (բյուջետային ծախսերի տնտեսագիտական դասակարգման հոդվածների «Ընդհանուր բնույթի այլ ծառայություններ» հոդվածով) արխիվային նյութերի դարակաշարերի և կրակմարիչների ձեռք բերման և տեղադրման ծառայությունների ձեռք բերման համար: Չբավարարող ֆինանսական միջոցները 60,400.0 հազար դրամի չափով կապահովի Կադաստրի կոմիտեին հատկացված բյուջետային ծախսերի վերաբաշխման միջոցով՝ համաձայն սույն հիմնավորման 2-րդ կետի:
1. ՀՀ 2022 թվականի պետական բյուջեով Կադաստրի կոմիտեին հատկացված բյուջետային ծախսերի տնտեսագիտական դասակարգման հոդվածների «Նախագծահետազոտական ծախսեր» հոդվածից նվազեցնել 24,400.0 հազար դրամ: Գումարը նախատեսվել էր՝ ՀՀ կառավարության 2019 թվականի հուլիսի 18-ի N 918-Ա և 2021 թվականի հունվարի 14-ի N 8-Ն որոշումներով Կադաստրի կոմիտեին ամրացված ՀՀ Լոռու մարզ Վանաձոր քաղաքի Բանակի 8-1/2 և 8-8 հասցեում գտնվող շինություններում աշխատանքներ իրականացնելու համար, սակայն համաձայն ներկայացված տեխնիկական վիճակի վերաբերյալ եզրակացությանը՝ մասնաշենքերն իրենց կոնստրուկտիվ և ծավալահատակագծային լուծումներով չեն համապատասխանել ՀՀ-ում գործող նորմերին և ՀՀ կառավարության 2022 թվականի հուլիսի 28-ի N 1140-Ա որոշումով վերոնշյալ անշարժ գույքը հետ է վերցվել Կադաստրի կոմիտեից:

ՀՀ 2022 թվականի պետական բյուջեով Կադաստրի կոմիտեին հատկացված բյուջետային ծախսերի տնտեսագիտական դասակարգման հոդվածների «Շենքերի և շինությունների կապիտալ վերանորոգում» հոդվածից նվազեցնել 36,000.0 հազար դրամ: Գումարը նախատեսված է եղել Կադաստրի կոմիտեին ամրացված ՀՀ Կոմիտաս 35/2 հասցեում գտնվող անշարժ գույքում շինարարական աշխատանքներ իրականացնելու համար, սակայն գնման գործընթացում տնտեսվել են ֆինանսական միջոցներ:

 Նվազեցվող գումարները ընդամենը՝ 60,400.0 հազար դրամ, կուղղվի ՀՀ 2022 թվականի պետական բյուջեով Կադաստրի կոմիտեին հատկացված բյուջետային ծախսերի տնտեսագիտական դասակարգման հոդվածների «Ընդհանուր բնույթի այլ ծառայություններ» հոդվածին արխիվային նյութերի դարակաշարերի և կրակմարիչների ձեռք բերման և տեղադրման ծառայությունների ձեռք բերման համար:

«Կապը ռազմավարական փաստաթղթերի հետ»

«Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություններ և լրացումներ ու Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի հիմնավորման 1-ին և 2-րդ կետերը բխում են ՀՀ կառավարության 2021 թվականի նոյեմբերի 18-ի N 1902-L որոշման հավելված 1-ով հաստատված ծրագրի Կադաստրի կոմիտեի ենթաբաժնի 12.1-ին ենթակետի իրականացման պահանջներից:

1. Սերվերի ռեզերվային սարքեր ձեռք բերելու նպատակով ՀՀ 2022 թվականի պետական բյուջեի 1212 ծրագրի 12007 միջոցառումից Կադաստրի կոմիտեին հատկացնել 22,376.4 հազար դրամ (բյուջետային ծախսերի տնտեսագիտական դասակարգման հոդվածների «Վարչական սարքավորումներ» հոդվածով):

 «Կապը ռազմավարական փաստաթղթերի հետ»

««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություններ և լրացումներ ու Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի հիմնավորման 3-րդ կետը չի բխում ռազմավարական փաստաթղթերից:

 Հաշվի առնելով ծառայությունների կատարման հրատապությունը, առաջարկում ենք տրամադրել ֆինանսական միջոցները, քանի որ ծառայությունները անհրաժեշտ և հրատապ են և միասնական արխիվային ստորաբաժանման ստեղծման գործընթացի պատշաճ կատարման նպատակով պետք է իրականացվեն մինչև 2022թ.-ի բյուջետային տարվա ավարտը:

 ««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություններ և լրացումներ ու Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունումը ՀՀ 2022 թվականի պետական բյուջեում ծախսերի և եկամուտների փոփոխության չի հանգեցնում:

 ««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություններ և լրացումներ ու Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում: